**เดวิด วิลเลียม มอยส์** (อังกฤษ: David William Moyes; เกิด 25 เมษายน ค.ศ. 1963) เป็นอดีตนักฟุตบอลและผู้จัดการทีมชาวสกอตแลนด์ ปัจจุบันเป็นผู้จัดการทีมเวสต์แฮมยูไนเต็ด สโมสรในพรีเมียร์ลีก เขายังเคยเป็นผู้จัดการทีมให้แก่หลายสโมสรในอังกฤษ ได้แก่ เพรสตันนอร์ทเอนด์, เอฟเวอร์ตัน, แมนเชสเตอร์ยูไนเต็ด และ ซันเดอร์แลนด์ และยังเคยเป็นผู้จัดการทีมเรอัลโซซิเอดัด ในลาลิกา ประเทศสเปน มอยส์ได้รับรางวัลผู้จัดการทีมยอดเยี่ยมของสมาคมผู้จัดการทีมแห่งลีกอังกฤษ *(LMA Manager of the Year)* 3 สมัยใน ค.ศ. 2003, 2005 และ 2009 และยังมีสถานะเป็นหนึ่งในคณะกรรมการฝ่ายบริหารของสมาคมดังกล่าวในปัจจุบัน

มอยส์ลงเล่นในฐานะนักฟุตบอลอาชีพกว่า 540 นัดในตำแหน่งกองหลังตัวกลาง โดยเริ่มต้นอาชีพกับสโมสรเซลติกในสกอตแลนด์ซึ่งเขาชนะเลิศการแข่งขันสกอตติชพรีเมียร์ชิปในฤดูกาล 1981–82 ก่อนจะย้ายไปเล่นกับอีกหลายสโมสร ได้แก่ เคมบริดจ์ ยูไนเต็ด, บริสตอลซิตี, ชรูว์สบรีทาวน์, ดันเฟิร์มลิน แอธเลติก และเล่นให้กับเพรสตันนอร์ทเอนด์เป็นสโมสรสุดท้ายก่อนจะประกาศเลิกอาชีพและผันตัวมาเป็นผู้ฝึกสอนให้แก่สโมสร และพาทีมชนะเลิศการแข่งขันสกายเบ็ตลีกทูได้ในฤดูกาล 1999–2000 และเข้าถึงรอบชิงชนะเลิศการแข่งขันเพลย์ออฟของอีเอฟแอลลีกวันได้ในฤดูกาลถัดมา

อาชีพผู้จัดการทีมของมอยส์เริ่มเป็นที่จับตามองมากขึ้น เมื่อเขาเข้ารับตำแหน่งต่อจาก วอลเตอร์ สมิธ ผู้จัดการทีมเอฟเวอร์ตันในเดือนมีนาคม ค.ศ. 2002 และสามารถพาทีมจบในอันดับ 4 ของพรีเมียร์ลีกได้ในฤดูกาล 2004–05 ซึ่งเป็นอันดับที่ดีที่สุดของสโมสรนับตั้งแต่ ค.ศ. 1988 ทำให้ได้สิทธิ์แข่งขันยูฟ่าแชมเปียนส์ลีกรอบคัดเลือกในฤดูกาลต่อมาซึ่งเป็นการเข้าร่วมครั้งแรกนับตั้งแต่ฤดูกาล 1970–71 ก่อนจะพาทีมคว้าตำแหน่งรองชนะเลิศถ้วยเอฟเอคัพในฤดูกาล 2008–09 ซึ่งเป็นผลงานที่ดีที่สุดนับตั้งแต่สโมสรชนะเลิศรายการดังกล่าวครั้งล่าสุดใน ค.ศ. 1995 มอยส์มักจะพาเอฟเวอร์ตันรักษาอันดับต้น ๆ ในลีกได้อย่างมั่นคงโดยมักจะจบในอันดับ 5 ถึงอันดับ 8 เป็นส่วนมากตลอดระยะเวลา 11 ฤดูกาลที่เขาอยู่กับทีม และในช่วงที่เขาลาออกจากสโมสร เขาถือเป็นผู้จัดการทีมที่คุมทีมในพรีเมียร์ลีกยาวนานที่สุดเป็นอันดับสามต่อจาก อเล็กซ์ เฟอร์กูสัน และ อาร์แซน แวงแกร์

มอยส์เข้ารับตำแหน่งผู้จัดการทีมแมนเชสเตอร์ยูไนเต็ดต่อจาก อเล็กซ์ เฟอร์กูสัน ในเดือนมิถุนายน ค.ศ. 2013 โดยเฟอร์กูสันเป็นผู้เลือกมอยส์ให้มารับตำแหน่งต่อจากเขาด้วยตัวเอง อย่างไรก็ตาม มอยส์ถูกปลดออกจากตำแหน่งในเดือนมีนาคมปีถัดมาจากผลงานอันย่ำแย่ซึ่งยูไนเต็ดตกไปอยู่อันดับ 7 ของตาราง และหมดสิทธิ์ทำอันดับเพื่อแข่งขันยูฟ่าแชมเปียนส์ลีกอย่างเป็นทางการ ต่อมา มอยส์ได้รับการแต่งตั้งเป็นผู้จัดการทีม เรอัลโซซิเอดัด ในลาลิกา ใน ค.ศ. 2014 แต่ก็ถูกปลดในหนึ่งปีหลังจากนั้น ต่อมาในเดือนกรกฎาคม ค.ศ. 2016 เขาเข้ารับตำแหน่งต่อจาก แซม อัลลาร์ไดซ์ เพื่อคุมทีมซันเดอร์แลนด์ ก่อนจะลาออกเมื่อจบฤดูกาล 2016–17 เนื่องจากสโมสรตกชั้นสู่อีเอฟแอลแชมเปียนชิป และเขาได้รับตำแหน่งผู้จัดการทีมเวสต์แฮมยูไนเต็ดในเดือนพฤศจิกายน ค.ศ. 2017 และพาทีมรอดพ้นการตกชั้นขึ้นมาจบอันดับ 13 ในลีก แต่ไม่ได้รับการต่อสัญญาเมื่อจบฤดูกาล อย่างไรก็ตาม มอยส์ได้กลับมารับตำแหน่งเป็นผู้จัดการทีมเวสต์แฮมอีกครั้งในเดือนธันวาคม ค.ศ. 2019 ภายหลังจากสโมสรทำการปลดมานูเอล เปเลกรินิ

การจัดการทีม
------------

### เปรสตันนอร์ธเอนด์ และเอฟเวอร์ตัน

มอยส์เคยเป็นทั้งผู้จัดการทีม และผู้เล่นของเปรสตันนอร์ธเอนด์ ในฤดูกาล 1998-99 ก่อนจะประกาศยุติการเล่นฟุตบอล เมื่อจบฤดูกาลดังกล่าว และพาทีมชนะเลิศการแข่งขันลีกทูได้ในฤดูกาล 1999–2000 และเข้าถึงรอบชิงชนะเลิศเพลย์ออฟของอีเอฟแอลลีกวันได้ในฤดูกาลถัดมา

มอยส์มีชื่อเสียงเมื่อเป็นผู้จัดการทีมเอฟเวอร์ตัน เป็นระยะเวลานานถึง 11 ปี มีผลงานโดดเด่นที่สุดคือการพาทีมเข้าไปเล่นรอบตัดเลือกยูฟ่าแชมเปียส์ลีก และเข้ารอบชิงชนะเลิศเอฟเอคัพได้หนึ่งครั้ง รวมถึงพาทีมจบในอันดับกลางตารางได้อย่างต่อเนื่อง มอยส์เป็นผู้จัดการทีมที่ขึ้นชื่อในด้านการวางระบบทีมและการสร้างรากฐานสโมสรในระยะยาว แม้จะไม่ประสบความสำเร็จมากมายในแง่ของจำนวนถ้วยรางวัล แต่เขามีส่วนสำคัญในการพัฒนาศักยภาพนักเตะในทีมโดยเฉพาะผู้เล่นเยาวชน เขาลาออกมาเป็นผู้จัดการทีมแมนเชสเตอร์ยูไนเต็ด ตั้งแต่วันจันทร์ที่ 1 กรกฎาคม ค.ศ. 2013 โดยเข้าแทนที่เซอร์อเล็กซ์ เฟอร์กูสัน ซึ่งประกาศยุติการทำหน้าที่เมื่อจบฤดูกาล 2012-13 ในวันพุธที่ 8 พฤษภาคม ปีเดียวกัน หลังจากเป็นผู้จัดการทีมมานานถึง 26 ปีครึ่ง ทั้งนี้ มอยส์ได้รับการจัดอันดับให้เป็น 1 ใน 3 ของผู้จัดการทีมชาวสกอตซึ่งทำผลงานได้ดีที่สุดในพรีเมียร์ลีกอังกฤษ รองจากเซอร์อเล็กซ์ เฟอร์กูสัน และเคนนี แดลกลีช

### แมนเชสเตอร์ยูไนเต็ด

มอยส์ในการคุมทีมแมนเชสเตอร์ยูไนเต็ด
แม้จะเริ่มต้นได้ดีด้วยการชนะเลิศเอฟเอคอมมิวนิตีชีลด์ด้วยการชนะวีแกนแอทเลติก 2–0 ทว่าหลังจากนั้น แมนเชสเตอร์ยูไนเต็ดภายใต้การคุมทีมของมอยส์กลับทำผลงานได้ย่ำแย่ โดยเปิดฤดูกาลมา 6 นัดแรก แมนเชสเตอร์ยูไนเต็ดเก็บคะแนนไปได้เพียง 7 คะแนน และอันดับตกไปอยู่ที่ 12 เป็นสถิติที่แย่ที่สุดในรอบ 24 ปีของสโมสร โดยจากข้อมูลทางสถิติระบุว่า ในช่วงเวลาที่มอยส์คุมทีมเพียงครึ่งฤดูกาล เขาเสียคะแนนไปมากกว่าส่วนที่เซอร์อเล็กซ์ เฟอร์กูสันเคยเสียจากทั้งฤดูกาล รวมถึงการบุกไปแพ้สองคู่ปรับสำคัญอย่างลิเวอร์พูล 0–1 และแพ้แมนเชสเตอร์ซิตีอย่างยับเยิน 1–4 รวมถึงการแพ้ในบ้านต่อเวสต์บรอมมิชอัลเบียน 1–2 ซึ่งเป็นการแพ้คาบ้านต่อเวสต์บรอมมิชเป็นครั้งแรกนับตั้งแต่ปี 1978 มอยส์เซ็นสัญญากับอดีตลูกทีมที่เอฟเวอร์ตัน ได้แก่ มารวน แฟลายนี ในวันสุดท้ายของตลาดซื้อขายในเดือนกันยายนด้วยราคา 27.5 ล้านปอนด์

ผลงานของยูไนเต็ดยังคงย่ำแย่ต่อเนื่อง ในเดือนธันวาคม ค.ศ. 2013 มอยส์พาทีมแพ้คาบ้านสองนัดรวดต่อเอฟเวอร์ตันและนิวคาสเซิล ซึ่งเป็นการแพ้ในบ้านต่อเอฟเวอร์ตันเป็นครั้งแรกในรอบ 21 ปี และแพ้ในบ้านต่อนิวคาสเซิลเป็นครั้งแรกในรอบ 41 ปี รวมถึงเป็นการแพ้ในบ้านสองนัดติดต่อกันครั้งแรกนับตั้งแต่ฤดูกาล 2001–02 ส่งผลให้ยูไนเต็ดตกไปอยู่อันดับ 9 ของตารางหลังจากลงเล่นไป 15 นัด ตามหลังทีมอันดับหนึ่งอย่างอาร์เซนอลถึง 13 คะแนน ตามด้วยการตกรอบเอฟเอคัพในเดือนมกราคมปีต่อมาโดยแพ้คาบ้านต่อสวอนซี 1–2 ซึ่งเป็นการแพ้คาบ้านต่อสวอนซีครั้งแรกในประวัติศาสตร์สโมสร และยังตกรอบรองชนะเลิศลีกคัพจากการแพ้จุดโทษซันเดอร์แลนด์ และมีผลงานย่ำแย่อีกมากมาย เช่น การแพ้คาบ้านทั้งสองนัดต่อคู่อริลิเวอร์พูลและแมนเชสเตอร์ซิตี 0–3, การแพ้ในลีกต่อสโตกซิตีเป็นครั้งแรกในประวัติศาสตร์ และยังตกรอบก่อนรองชนะเลิศยูฟ่าแชมเปียนส์ลีกแม้จะเซ็นสัญญากับผู้เล่นฝีเท้าดีอย่าง ฆวน มาตา เข้ามาเสริมทีมเพิ่มในเดือนมกราคมด้วยค่าตัวถึง 37.1 ล้านปอนด์

การคุมทีมนัดสุดท้ายของมอยส์คือการแข่งขันพรีเมียร์ลีกวันที่ 20 เมษายน 2014 ซึ่งยูไนเต็ดบุกไปแพ้เอฟเวอร์ตัน 0–2 ซึ่งเป็นการแพ้เอฟเวอร์ตันทั้งเหย้า-เยือน ในลีกเป็นครั้งแรกในรอบ 44 ปี และในวันที่ 22 เมษายน ค.ศ. 2014 บอร์ดบริหารของแมนเชสเตอร์ยูไนเต็ดลงมติปลดมอยส์ออกจากตำแหน่ง โดยยูไนเต็ดอยู่ในอันดับที่ 7 ของตาราง และไม่ผ่านเข้าไปเล่นในรายการยูฟ่าแชมเปียนส์ลีกเป็นครั้งแรกในรอบ 19 ปี เนื่องจากเหลือการแข่งขันอีก 4 นัดเท่านั้น มอยส์ได้ทำหน้าที่เพียงแค่ 10 เดือนเท่านั้น ถือเป็นผู้จัดการทีมแมนเชสเตอร์ยูไนเต็ดที่มีระยะเวลาการคุมทีมน้อยที่สุดเป็นอันดับสามตลอดกาล และน้อยที่สุดในรอบ 82 ปี แม้เขาจะได้รับการสนับสนุนจากผู้เล่นตำนานของสโมสรอย่าง เดนิส ลอว์ และ เดวิด เบคแคม ให้ทำหน้าที่ต่อไป

สโมสรได้แต่งตั้งให้ไรอัน กิกส์ ทำหน้าที่เป็นทั้งผู้จัดการทีมและผู้เล่นเป็นการชั่วคราวจนกว่าจะจบฤดูกาล โดยฝ่ายบริหารสโมสรจะจ่ายค่าชดเชยอายุสัญญาที่ยังคงเหลืออีก 5 ปี เป็นเงิน 10 ล้านปอนด์ เนื่องจากมอยส์เซ็นสัญญาไว้เป็นเวลา 6 ปี ซึ่งถือเป็นครั้งแรกในรอบ 28 ปีของสโมสร ที่บอร์ดบริหารลงมติปลดผู้จัดการทีมออกอย่างกะทันหันเช่นนี้ แต่เอาเข้าจริงแล้ว ทางสโมสรจะจ่ายค่าชดเชยให้เพียงแค่ 5 ล้านปอนด์เท่ากับแค่ปีเดียวเท่านั้น เนื่องจากในสัญญาระบุว่าหากทำทีมเข้าไปเล่นในรายการยูฟ่าแชมเปียนส์ลีกไม่ได้จะลาออก และมีการเปิดเผยอีกว่าเซอร์อเล็กซ์ เฟอร์กูสัน เป็นผู้แนะนำให้ผู้บริหารทีมปลดมอยส์ออก มีการวิจารณ์กันอย่างกว้างขวางว่าการแนะนำให้สโมสรแต่งตั้งมอยส์ ถือเป็นหนึ่งในความผิดพลาดที่ร้ายแรงที่สุดของเฟอร์กูสัน มอยส์ถูกแทนที่โดย ลูวี ฟัน คาล ในฤดูกาลต่อมา

### เรอัลโซเซียดัด

มอยส์ในฐานะผู้จัดการทีม เรอัลโซเซียดัดใน ค.ศ. 2015
มอยส์ว่างงานนานอยู่ถึง 10 เดือน ก่อนที่ในวันที่ 10 พฤศจิกายน ปีเดียวกันนั้น จะได้รับการแต่งตั้งให้เป็นผู้จัดการทีมเรอัลโซเซียดัด ในลาลิกา ของสเปน ด้วยสัญญา 18 เดือน แทนที่ ฆาโคบาร์ อาร์ราเซเต ผู้จัดการคนเก่าที่ถูกปลดออกเนื่องจากทำผลงานได้แย่มาก โดยชนะไปเพียงครั้งเดียวเท่านั้น จากทั้งหมด 10 นัด ซึ่งในการทำหน้าที่นัดที่ 18 มอยส์สามารถทำให้เรอัลโซเซียดัด เอาชนะทีมใหญ่อย่างบาร์เซโลนา ไปได้ 1–0 ซึ่งมอยส์ได้นำพาทีมให้รอดพ้นจากการตกชั้นในฤดูกาลนี้ไปได้ ด้วยจบฤดูกาลที่อันดับ 12 

แต่ในต้นเดือนพฤศจิกายน ค.ศ. 2015 ทางผู้บริหารทีมเรอัลโซเซียดัดตัดสินใจปลดเดวิด มอยส์ ออกจากตำแหน่ง เนื่องจากทำผลงานได้แย่ เมื่อทีมตกไปอยู่อันดับ 16 ซึ่งเป็นท้ายตารางคะแนน มีเพียง 9 คะแนน และผลงานในระยะหลัง 5 นัดหลังสุด ชนะเพียงนัดเดียว

### ซันเดอร์แลนด์

ก่อนเปิดฤดูกาล 2016–17 มอยส์เข้ารับตำแหน่งผู้จัดการทีมซันเดอร์แลนด์ แทนที่ของแซม อัลลาร์ไดซ์ ที่ถูกสมาคมฟุตบอลอังกฤษ โยกไปคุมทีมชาติอังกฤษ โดยจบฤดูกาลในอันดับที่ 20 ถูกลดชั้นลงไปเล่นใน อีเอฟแอลแชมเปียนชิป และมอยส์ได้ลาออกภายหลังสิ้นสุดฤดูกาล 1 วัน

### เวสต์แฮมยูไนเต็ด

เมื่อวันที่ 7 พฤศจิกายน 2017 ทางสโมสรเวสต์แฮมยูไนเต็ดได้ประกาศตั้งเดวิด มอยส์ เป็นผู้จัดการทีมด้วยสัญญา 6 เดือน เพื่อพาเวสต์แฮมยูไนเต็ดให้พ้นจากการตกชั้นใน ฤดูกาล 2017–18 โดยมอยส์สามารถช่วยให้เวสต์แฮมไม่ต้องตกชั้นโดยสิ้นสุดฤดูกาลในอันดับที่ 13 อย่างไรก็ตามเมื่อจบฤดูกาลทางสโมสรก็ไม่ต่อสัญญาทำให้มอยส์ต้องพ้นจากตำแหน่งผู้จัดการทีมไป

### กลับมาเวสต์แฮมยูไนเต็ดอีกครั้ง

ในวันที่ 29 ธันวาคม ค.ศ. 2019 มอยส์กลับมารับตำแหน่งผู้จัดการทีมเวสต์แฮมอีกครั้งด้วยสัญญา 18 เดือน เข้ารับตำแหน่งต่อจาก มานูเอล เปเลกรินิ ซึ่งทำผลงานย่ำแย่โดยสโมสรตกไปอยู่อันดับ 17 ในขณะนั้น มีแต้มเหนือโซนตกชั้นเพียงแค่คะแนนเดียว เกมแรกของมอยส์คือการพาทีมชนะเอเอฟซี บอร์นมัธ 4–0 ในวันที่ 1 มกราคม ค.ศ. 2020 และพาสโมสรรอดจากการตกชั้นได้โดยจบในอับดับ 16 เก็บไปได้ 33 คะแนน ซึ่งเป็นอันดับที่ต่ำที่สุดนับตั้งแต่ฤดูกาล 2010–11 ผลงานฤดูกาลแรกของมอยส์คือการพาทีมเก็บได้ 20 คะแนนจากการคุมทีม 19 นัด

ต่อมาในฤดูกาล 2020–21 มอยส์พาทีมเก็บไปได้ถึง 65 คะแนนเป็นสถิติใหม่ของสโมสรในการแข่งขันฟุตบอลลีก และจบในอับดับ 6 ได้สิทธิ์แข่งขันยูฟ่ายูโรปาลีก สโมสรชนะได้ถึง 19 นัดในลีก รวมถึงชนะเกมเยือนได้ 9 นัด ซึ่งทั้งสองความสำเร็จถือเป็นสองสถิติใหม่ของสโมสรเช่นกัน จากผลงานดังกล่าวทำให้กลุ่มกองเชียร์ของสโมสรได้ตั้งฉายาเขาว่า *'Moyesiah'* ต่อมาในเดือนมิถุนายน ค.ศ. 2021 มอยส์ได้รับการต่อสัญญาจากสโมสรออกไปอีกสามปี มอยส์คุมทีมครบ 1,000 นัดในฐานะผู้จัดการทีม ในวันที่ 5 พฤศจิกายน ค.ศ. 2021 ในนัดที่เวสต์แฮมบุกไปเสมอกาแอร์เซ แค็งก์ 2–2 ในยูโรปาลีก

สถิติการคุมทีม
--------------

*ณ วันที่ 1 มกราคม 2022*

| สโมสร | เริ่มต้น | สิ้นสุด | สถิติ |
| --- | --- | --- | --- |
| จำนวนนัด | ชนะ | เสมอ | แพ้ | เปอร์เซ็นต์ในการชนะ |
| เพรสตันนอร์ทเอนด์ | 12 มกราคม 1998 | 14 มีนาคม 2002 | 234 | 112 | 60 | 62 | 047.86 |
| เอฟเวอร์ตัน | 14 มีนาคม 2002 | 30 มิถุนายน 2013 | 518 | 218 | 139 | 161 | 042.08 |
| แมนเชสเตอร์ยูไนเต็ด | 1 กรกฎาคม 2013 | 22 เมษายน 2014 | 51 | 27 | 9 | 15 | 052.94 |
| เรอัลโซเซียดัด | 10 พฤศจิกายน 2014 | 9 พฤศจิกายน 2015 | 42 | 12 | 15 | 15 | 028.57 |
| ซันเดอร์แลนด์ | 23 กรกฎาคม 2016 | 22 พฤษาคม 2017 | 43 | 8 | 7 | 28 | 018.60 |
| เวสต์แฮมยูไนเต็ด | 7 พฤศจิกายน 2017 | 13 พฤษภาคม 2018 | 31 | 9 | 10 | 12 | 029.03 |
| เวสต์แฮมยูไนเต็ด | 29 ธันวาคม 2019 | *ปัจจุบัน* | 94 | 44 | 19 | 31 | 046.81 |
| รวม | 1,013 | 430 | 259 | 324 | 042.45 |

ผลงานผู้จัดการทีม
-----------------

* **เอฟเวอร์ตัน**
	+ นำทีมอยู่ในพรีเมียร์ลีก 10 ฤดูกาลติดต่อกัน : ตั้งแต่ฤดูกาล 2002-03 ถึงฤดูกาล 2012-2013 (รางวัลจากประธานสโมสร)
	+ ชนะเลิศ ซีเนียร์คัพ 3 สมัย : 2002-03, 2004-05, 2006-07
	+ เข้าชิงชนะเลิศเอฟเอคัพ 1 สมัย : 2008-09
* **แมนเชสเตอร์ยูไนเต็ด**
	+ เอฟเอคอมมิวนิตีชีลด์ : 2013

* **เวสต์แฮมยูไนเต็ด**
	+ ยูฟ่ายูโรปาคอนเฟอเรนซ์ลีก: 2022–23

อ้างอิง
-------

1. 1 2 3  Hugman, Barry J. บ.ก. (1998). *The 1998–99 Official PFA Footballers Factfile*. Harpenden: Queen Anne Press. p. 211. ISBN 978-1-85291-588-9.
2. ↑  "FA Cup (Sky Sports)". *SkySports* (ภาษาอังกฤษ).
3. ↑  "David Moyes". *www.evertonfc.com* (ภาษาอังกฤษ).
4. ↑  Bairner, Robin. "The 10 longest-serving Premier League managers of all time". *www.footballtransfers.com* (ภาษาอังกฤษ).
5. ↑  "Manchester United sack manager Moyes". *BBC Sport* (ภาษาอังกฤษแบบบริติช). สืบค้นเมื่อ 2021-12-06.
6. ↑  "Moyes sacked as Real Sociedad boss". *BBC Sport* (ภาษาอังกฤษแบบบริติช). สืบค้นเมื่อ 2021-12-06.
7. ↑  "Moyes resigns as Sunderland boss". *BBC Sport* (ภาษาอังกฤษแบบบริติช). สืบค้นเมื่อ 2021-12-06.
8. ↑  "David Moyes returns to West Ham United | West Ham United". *www.whufc.com* (ภาษาอังกฤษ).
9. ↑  Sportsmail (2012-09-15). "The kids are alright! Moyes believes Everton set benchmark for giving youth the chance". *Mail Online*.
10. ↑  หน้า 19 กีฬา, *แฉมอยส์ดื้อไม่ฟังเสียงเฟอร์กีจนทีมพัง*. **เดลินิวส์**ฉบับที่ 23,364: วันอังคารที่ 1 ตุลาคม พ.ศ. 2556 แรม 12 ค่ำ เดือน 10 ปีมะเส็ง
11. ↑  "แฉ 'มอยส์' คุมทีมครึ่งซีซั่น เสียแต้มเยอะกว่า 'เฟอร์กี้' ทั้งฤดูกาล". ไทยรัฐ. 3 January 2014. สืบค้นเมื่อ 3 January 2014.
12. ↑  "Manchester United manager David Moyes feels heat after shock 2-1 home defeat to West Brom". *www.telegraph.co.uk*.
13. ↑  staff, Guardian (2013-09-02). "Manchester United complete £27.5m deal for Everton's Marouane Fellaini". *the Guardian* (ภาษาอังกฤษ).
14. ↑  "David Moyes Record Breaker: Here are some of the most unwanted stats of the Moyes era". *JOE.ie* (ภาษาอังกฤษ).
15. ↑  "Manchester United 0-1 Newcastle United". *BBC Sport* (ภาษาอังกฤษแบบบริติช). สืบค้นเมื่อ 2021-12-06.
16. ↑  "Manchester United 1-2 Swansea City". *BBC Sport* (ภาษาอังกฤษแบบบริติช). สืบค้นเมื่อ 2021-12-06.
17. ↑  "Bayern Munich 3-1 Manchester United (4-2 agg)". *BBC Sport* (ภาษาอังกฤษแบบบริติช). สืบค้นเมื่อ 2021-12-06.
18. ↑  "Man Utd complete £37.1m Mata signing". *BBC Sport* (ภาษาอังกฤษแบบบริติช). สืบค้นเมื่อ 2021-12-06.
19. ↑  "David Moyes Record Breaker: Here are some of the most unwanted stats of the Moyes era". *JOE.ie* (ภาษาอังกฤษ).
20. ↑  Handler, Paul (2013-11-07). "The King gives his assent to Moyes' Red reign". *Manchester Evening News* (ภาษาอังกฤษ).
21. ↑
22. ↑  "ด่วนมากที่สุด!! ผีประกาศแยกทาง "มอยส์"". ผู้จัดการออนไลน์. 22 April 2014. คลังข้อมูลเก่าเก็บจากแหล่งเดิมเมื่อ 2014-04-26. สืบค้นเมื่อ 22 April 2014.
23. ↑  "สายล่อฟ้า 22 04 57". สายล่อฟ้า. 22 April 2014. สืบค้นเมื่อ 22 April 2014.
24. ↑  หน้า 17 ต่อ 19 กีฬา, *สื่อนอกแฉเซอร์สั่งเชือดมอยส์*. **เดลินิวส์**ฉบับที่ 23,569: วันพฤหัสบดีที่ 24 เมษายน พ.ศ. 2557 แรม 10 ค่ำ เดือน 5 ปีมะเส็ง
25. ↑  Luckhurst, Samuel (2020-04-22). "David Moyes became the problem at Manchester United over leaked teams". *Manchester Evening News* (ภาษาอังกฤษ).
26. ↑  "Van Gaal appointed Man Utd boss". *BBC Sport* (ภาษาอังกฤษแบบบริติช). สืบค้นเมื่อ 2021-12-06.
27. ↑  หน้า 17 ต่อ 19 กีฬา, *มอยส์รับงานใหม่ นั่งคุม'โซเซียดัด'*. **เดลินิวส์**ฉบับที่ 23,771: วันพุธที่ 12 พฤศจิกายน พ.ศ 2557 แรม 6 ค่ำ เดือน 12 ปีมะเมีย
28. ↑  ""บาร์ซา" ยิงตัวเองพ่าย 0-1 อดเถลิงจ่าฝูง". ผู้จัดการออนไลน์. 5 January 2015. สืบค้นเมื่อ 5 January 2015.[*ลิงก์เสีย*]
29. ↑  "มาเชลซี? โซเซียดัดปลด "มอยส์" สังเวยผลงานห่วย". ผู้จัดการออนไลน์. 9 November 2015. สืบค้นเมื่อ 10 November 2015.[*ลิงก์เสีย*]
30. ↑  ""มอยส์" รีเทิร์นพรีเมียร์ฯ เซ็นคุมแมวดำ 4 ปี". *ผู้จัดการออนไลน์*. July 23, 2016. คลังข้อมูลเก่าเก็บจากแหล่งเดิมเมื่อ 2016-07-27. สืบค้นเมื่อ July 24, 2016.
31. ↑  "มอยส์" รับเผือกร้อนคุมขุนค้อน 6 เดือน|url=
32. ↑  "West Ham re-appoint David Moyes on 18-month deal". *Sky Sports* (ภาษาอังกฤษ).
33. ↑  "Villa avoid relegation with draw at West Ham". *BBC Sport* (ภาษาอังกฤษแบบบริติช). สืบค้นเมื่อ 2021-12-06.
34. ↑  "David Moyes: I'm so proud to set a Premier League points record and lead West Ham United into Europe | West Ham United". *www.whufc.com* (ภาษาอังกฤษ).
35. ↑  Rosser, Jack (2021-04-09). "Moyes happy with 'Moyesiah' nickname after West Ham miracle". *www.standard.co.uk* (ภาษาอังกฤษ).
36. ↑  "Moyes signs three-year West Ham deal". *BBC Sport* (ภาษาอังกฤษแบบบริติช). สืบค้นเมื่อ 2021-12-06.
37. ↑  "West Ham TV Exclusive - David Moyes passes 1,000 games in management | West Ham United". *www.whufc.com* (ภาษาอังกฤษ).
38. ↑  "Moyes to celebrate 1,000th game as manager". *BBC Sport* (ภาษาอังกฤษแบบบริติช). สืบค้นเมื่อ 2021-12-06.
39. ↑  Stone, Simon (7 June 2023). "Fiorentina 1–2 West Ham United: Jarrod Bowen goal decides Europa Conference League final". BBC Sport. สืบค้นเมื่อ 7 June 2023.

คอมมอนส์ มีภาพและสื่อเกี่ยวกับ:  
**เดวิด มอยส์**

แหล่งข้อมูลอื่น
---------------

* สถิติของ David Moyes ที่ Soccerbase
* David Moyes management career stats at Soccerbase
* David Moyes profile เก็บถาวร 2007-09-27 ที่ เวย์แบ็กแมชชีน at the League Managers Association
* เดวิด มอยส์ ที่อินเทอร์เน็ตมูวีเดตาเบส
* David Amongst Goliaths เก็บถาวร 2011-10-09 ที่ เวย์แบ็กแมชชีน David Moyes article

| * ด
* ค
* ก
ผู้เล่นชุดปัจจุบันของสโมสรฟุตบอลเวสต์แฮมยูไนเต็ด  |
| --- |
| 
1 ฟาเบียญสกี **·** 
2 รีด **·** 
3 เครสส์เวลล์ **·** 
4 บัลบูเอนา **·** 
5 โซวฟาล **·** 
7 ยาร์มอเลนกอ **·** 
8 ฟอร์นัลส์ **·** 
9 อันโตนีโอ **·** 
10 ลันซินิ **·** 
13 อาเรออลา **·** 
14 Alves **·** 
15 ดอว์สัน **·** 
16 โนเบิล **·** 
19 วิลเชียร์ **·** 
21 อ็อกบอนนา **·** 
22 เบนรามา **·** 
23 ดีย็อป **·** 
24 เฟรเดอริกส์ **·** 
25 มาร์ติน **·** 
26 มาซูว์อากู **·** 
28 โซว์แช็ก **·** 
35 แรนดอล์ฟ **·** 
37 ฮอลแลนด์ **·** 
41 ไรซ์ **·** 
ผู้จัดการ : มอยส์
 |

| * ด
* ค
* ก
ผู้จัดการทีมในพรีเมียร์ลีก |
| --- |
| 
* อาร์เตตา (อาร์เซนอล)
* เอเมรี (แอสตันวิลลา)
* โอนีล (บอร์นมัท)
* ฟรังก์ (เบรนต์ฟอร์ด)
* เด แซร์บี (ไบรตันแอนด์โฮฟอัลเบียน)
* กงปานี (เบิร์นลีย์)
* โปเชติโน (เชลซี)
* ฮอดจ์สัน (คริสตัลพาเลซ)
* ไดช์ (เอฟเวอร์ตัน)
* ซิลวา (ฟูลัม)
* คล็อพ (ลิเวอร์พูล)
* เอ็ดเวิร์ดส์ (ลูตันทาวน์)
* กวาร์ดีโอลา (แมนเชสเตอร์ซิตี)
* เติน ฮัค (แมนเชสเตอร์ยูไนเต็ด)
* ฮาว (นิวคาสเซิลยูไนเต็ด)
* คูเปอร์ (นอตทิงแฮมฟอเรสต์)
* เฮคคิงบ็อตตัม (เชฟฟีลด์ยูไนเต็ด)
* พอสเตคอกลู (ทอตนัมฮอตสเปอร์)
* มอยส์ (เวสต์แฮมยูไนเต็ด)
* โลเปเตกี (วุลเวอร์แฮมป์ตันวอนเดอเรอส์)

 |

| เดวิด มอยส์ – ประวัติการคุมทีม |
| --- |
| 

| * ด
* ค
* ก
สโมสรฟุตบอลเอฟเวอร์ตัน – ผู้จัดการทีม |
| --- |
| 
* Barclay (1888–89)
* Molyneux (1889–1901)
* Cuff (1901–18)
* Sawyer (1918–19)
* McIntoshs (1919–35)
* Kellys (1936–48)
* Britton (1948–56)
* Buchan (1956–58)
* Carey (1958–61)
* Catterick (1961–73)
* Egglestonc (1973)
* Bingham (1973–77)
* Burtenshawc (1977)
* Lee (1977–81)
* Kendall (1981–87)
* Harvey (1987–90)
* Gabrielc (1990)
* Kendall (1990–93)
* Gabrielc (1993–94)
* Walker (1994)
* Royle (1994–97)
* Watsonc (1997)
* Kendall (1997–98)
* Smith (1998–2002)
* มอยส์ (2002–13)
* มาร์ติเนซ (2013–16)
* Unsworthc (2016)
* กุมัน (2016–17)
* Unsworthc (2017)
* อัลลาร์ไดซ์ (2017–18)
* ซิลวา (2018–19)
* เฟอร์กูสันc (2019)
* อันเชลอตตี (2019–21)
* เบนิเตซ (2021–22)
* เฟอร์กูสันc (2022)
* แลมพาร์ด (2022–23)
* ไดช์ (2023–)

(s) = เลขานุการ; (c) = รักษาการ |

| * ด
* ค
* ก
สโมสรฟุตบอลแมนเชสเตอร์ยูไนเต็ด – ผู้จัดการทีม |
| --- |
| 
* ออลบัตs (1892–1900)
* เวสต์s (1900–03)
* แมงนอลล์s (1903–12)
* เบนต์ลีย์s (1912–14)
* ร็อบสัน (1914–21)
* แชปแมน (1921–26)
* ฮิลดิตช์p (1926–27)
* แบมเล็ตต์ (1927–31)
* คริกเมอร์ (1931–32)
* ดังแคน (1932–37)
* คริกเมอร์ (1937–45)
* บัสบี (1945–69)
* เมอร์ฟีc (1958)
* แมกกินเนสส์ (1969–70)
* บัสบี (1970–71)
* โอฟาร์เรลล์ (1971–72)
* ดอเคอร์ที (1972–77)
* เซ็กส์ตัน (1977–81)
* แอตคินสัน (1981–86)
* เฟอร์กูสัน (1986–2013)
* มอยส์ (2013–14)
* กิกส์p c (2014)
* ฟัน คาล (2014–16)
* มูรีนโย (2016–18)
* ซูลชาร์ (2018–21)
* แคร์ริกc (2021)
* รังนิคi (2021–22)
* เติน ฮัค (2022–)

(s) = เลขาธิการ; (p) = ผู้เล่น-ผู้จัดการทีม; (c) = รักษาการแทน; (i) = ชั่วคราว |

| * ด
* ค
* ก
สโมสรฟุตบอลเวสต์แฮมยูไนเต็ด – ผู้จัดการทีม |
| --- |
| 
* King (1902–32)
* Paynter (1932–50)
* Fenton (1950–61)
* Greenwood (1961–74)
* Lyall (1974–89)
* Macari (1989–90)
* Boycec (1990)
* Bonds (1990–94)
* เรดแนปป์ (1994–2001)
* โรเดอร์ (2001–03)
* Brookingc (2003)
* พาร์ดิว (2003–06)
* Curbishley (2006–08)
* Keenc (2008)
* โซลา (2008–10)
* แกรนท์ (2010–11)
* Keenc (2011)
* อัลลาร์ไดซ์ (2011–15)
* บีลิช (2015–17)
* มอยส์ (2017–18)
* เปเลกรินิ (2018–19)
* มอยส์ (2019–)

(c) = รักษาการ |

 |

| * ด
* ค
* ก
ผู้จัดการทีมในชุดชนะเลิศยูฟ่ายูโรปาคอนเฟอเรนซ์ลีก |
| --- |
| 
* 2022: มูรีนโย
* 2023: มอยส์

 |